איפה המכשיר שלי

איפה המכשיר שלי (אנגלית: Find My Device או Find Device) הוא שירות של גוגל לאיכון, איתור ואיפוס מרחוק של מכשירים. השירות הושק לראשונה ב-2 באוגוסט 2013. ב-2024, השירות הורחב כדי לאפשר איכון מכשירים באמצעות כלל המכשירים המבוססים על אנדרואיד, ולאפשר תמיכה באיתורנים. "איפה המכשיר שלי" מאתר ועוקב אחר מכשירים המבוססים על מערכות הפעלה של גוגל – טלפונים חכמים, טאבלטים, אוזניות עם מערכת ההפעלה אנדרואיד, ושעונים חכמים מבוססי Wear OS. ברשות המשתמשים האפשרות לגרום למכשיר לצלצל למשך 5 דקות (גם אם נמצא במצב "שקט" או "רטט")[דרוש מקור], לנעול אותו ולנתק אותו מחשבון הגוגל (אנ') המזוהה עם המכשיר, או לאפס אותו לחלוטין, כולל כרטיסים ותעודות בעלי חשיבות ומפתחות ב-Google Wallet (אנ'). ב-2 במאי 2023, גוגל ואפל פרסמו טיוטה לסטנדרט תעשייתי למניעת מעקב לא-רצוי וניצול לרעה של איתורנים (או "תגיות איתור"), בשם Detecting Unwanted Location Trackers (DULT). באפריל 2024, הושקה רשת מורחבת של "איפה המכשיר שלי". במסגרת החידושים, הרשת מאפשרת מיקור המונים של מידע ממכשירי אנדרואיד, לצורך סיוע באיתור מכשירים אחרים הנמנים ברשת באמצעות בלוטות'. הדבר מאפשר למצוא מכשירים גם ללא חיבור זמין לרשת האינטרנט. כמו כן, נוספה תמיכה נרחבת באיתורנים, ואמצעי אבטחה מובנה ברשת, שמתריע לאנשים על מעקב אפשרי אחריהם על ידי איתורן זר. עם פתיחת הרשת, הושקו איתורנים מבית "Chipolo" ו-"Pebblebee" במיוחד עבורה. הרשת המורחבת הוכרזה בוועידת Google I/O במאי 2023, כששחרורה לשוק תוכנן להתקיים ביולי, אך נדחה עקב עיכוב באימוץ הפרוטקול המשותף לגוגל ואפל, מצידה של אפל. בספטמבר 2023 עברה הרשת מיתוג מחדש. במסגרת אמצעי האבטחה שהביא יישום סטנדרט DULT, גם מכשירי אפל יכולים לזהות ולהתריע על איתורנים לא-מזוהים הנמנים ברשת "איפה המכשיר שלי", וכן גם מכשירים מהרשת של גוגל יכולים לזהות איתורנים מהרשת המקבילה של אפל, "Find My". בשני המקרים, משתמשים יכולים לגלות מידע על האיתורן, לגרום לו לצלצל או להשביתו. Find My – רשת איתור של אפל אתר האינטרנט הרשמי של איפה המכשיר שלי איך מוצאים מכשיר Android שאבד, נועלים אותו או מוחקים את הנתונים שבו, באתר חשבון Google עזרה Apple and Google lead initiative for an industry specification to address unwanted tracking, Apple Newsroom (אפל), ‏2 במאי 2023 (באנגלית) Brent Ledvina, Zachary Eddinger, Ben Detwiler, Siddika Parlak Polatkan, Detecting Unwanted Location Trackers, Datatracker (Internet Engineering Task Force), הטיוטה המשותפת לגוגל ואפל לסטנדרט תעשייתי למניעת מעקב לא-רצוי ושימוש לרעה באיתורנים, ‏1 במאי 2023 (באנגלית) איתי מקמל, הושק: שירות איתור מכשירי האנדרואיד של גוגל כבר זמין ברשת, באתר TGspot, ‏8 באוגוסט 2013 שירות כלכליסט, הסמארטפון הלך לאיבוד? כך תמצאו אותו בלי להסתבך, באתר כלכליסט, 27 באפריל 2019 אושרי אלקסלסי, ‏גוגל מודיעה: נתמוך באיתור מכשירים של כל החברות, באתר Geektime‏, 14 במאי 2023 אושרי אלקסלסי, ‏גוגל השיקה את רשת האיתור הגדולה בעולם: הנה מה שאתם צריכים לדעת, באתר Geektime‏, 9 באפריל 2024 נחמה אלמוג, ‏סוף סוף גם באנדרואיד: גוגל השיקה את תכונת "מצא את המכשיר שלי", באתר "אנשים ומחשבים", 10 באפריל 2024 גוגל משיקה את Find My Device – רשת אנדרואיד לאיתור חפצים, באתר Gadgety, ‏9 באפריל 2024 Victoria Song, Google’s Find My Device 3.0 sports new icon, hints at future features, The Verge (אנ'), ‏13 בספטמבר 2023 הגנה על פרטי התשלום, באתר Google Pay עזרה Apple and Google lead initiative for an industry specification to address unwanted tracking, Apple Newsroom (אפל), ‏2 במאי 2023 (באנגלית) 5 ways to use the new Find My Device on Android, The Keyword (הבלוג של גוגל), ‏8 באפריל 2024 (באנגלית) נחמה אלמוג, ‏סוף סוף גם באנדרואיד: גוגל השיקה את תכונת "מצא את המכשיר שלי", באתר "אנשים ומחשבים", 10 באפריל 2024 אושרי אלקסלסי, ‏גוגל מודיעה: נתמוך באיתור מכשירים של כל החברות, באתר Geektime‏, 14 במאי 2023 אושרי אלקסלסי, ‏בגלל אפל: גוגל דוחה את השקת רשת איתור המכשירים המשודרגת שלה, באתר Geektime‏, 30 ביולי 2023 Chris Welch, Google delays its upgraded, more expansive Find My Device network, The Verge (אנ'), ‏27 ביולי 2023 3 ways unknown tracker alerts on Android help keep you safe, The Keyword (הבלוג של גוגל), ‏27 ביולי 2023 (באנגלית) Chance Miller, iOS 17.5 beta 1: Here's everything new, 9to5Mac, ‏3 באפריל 2024 (באנגלית)